Football News: পেলের রেকর্ডের আরও কাছে নেইমার, মাঠে ঢোকা ভক্তের আবদার মেটালেন মেসি

আর্জেন্টিনার জার্সিতে শততম জয়টা পেলেন লিওনেল মেসি (Lionel Messi)। বুধবার সকালে আমেরিকার নিউ জার্সিতে জামাইকা-কে ৩-০ গোলে হারায় আর্জেন্টিনা। ফ্লু জাতীয় উপসর্গ থাকায় মেসি পরিবর্ত হিসেবে নামেন ম্যাচের ৫৬ মিনিটে। ম্যাচের শেষের দিকে জোড়া গোল করেন মেসি। আর্জেন্টিনার জার্সিতে এমএলটে-এর ৯০টি গোল করা হয়ে গেল। দেশের জার্সিতে শেষ দুটি ম্যাচে মেসি করলেন ৪টি গোল।

৩৫ বছরের সাত বারের ব্যালন ডি অর জয়ী আর্জেন্টিনার তারকা ফুটবলার-কে নিউ জার্সির মাঠে ভক্তদের ভালবাসার ‘অত্যাচার’-এর মুখে পড়তে হয়। আচমকা রেড বুল এরিনায় আর্জেন্টিনা-জামাইকা ম্যাচের মাঝে শার্ট ছাড়া এক দর্শক মাঠে ঢুকে পড়ে মেসির হাতে পেন ধরিয়ে দেন। মেসির অটোগ্রাফ চাইতে নিরাপত্তরক্ষীদের চোখ এড়িয়ে সরাসরি মাঠে ঢুকে পড়লেন বেপরোয়া দর্শক। প্রথমে হতভম্ব হয়ে যাওয়ার পর, মেসি হাসিমুখে সেই দর্শকের পিঠে অটোগ্রাফ দেন। সেই দর্শককে মাঠ থেকে সরাতে নিরাপত্তারক্ষীর ছুটে এসে তাকে ধরে ফেলে। সই করার সময় নিরাপত্তারক্ষীদের ঠেলায় মেসিও কিছুটা বেসামাল হয়ে যান। আরও পড়ুন-Mohammed Shami: করোনাকে হারিয়ে সুস্থ মহম্মদ শামি

দেখুন ভিডিও

Messi about to sign a fan’s autograph pic.twitter.com/CCsBguYt1n

— Soccergists (@Soccergists_) September 28, 2022

এদিকে, ব্রাজিল-তিউনেসিয়া ম্যাচে পেনাল্টিতে থেকে গোল করলেন নেইমার। এর ফলে ব্রাজিলের জার্সিতে আন্তর্জাতিক ফুটবলে সবচেয়ে বেশি গোল করার রেকর্ডের আরও কাছে পৌঁছে গেলেন নেইমার। পেলের ৭৭টি গোলের থেকে আর মাত্র দুটি গোল দূরে নেইমার (৭৫)।

নেইমারের গোলের ভিডিও

Neymar penalties are so savable that they’re un-savable. He’s too good pic.twitter.com/uQ1JyXadOe

— J ?? (@haldxne) September 27, 2022